**MINISTERUL FINANȚELOR**

**AGENŢIA NAŢIONALĂ DE ADMINISTRARE FISCALĂ**

**ORDIN NR.**

**pentru aprobarea Procedurii de aplicare a regulilor prevăzute la art.3101 din Codul fiscal, pentru persoanele impozabile cu sediul activității economice în România care aplică regimul special de scutire pentru întreprinderile mici în alte state membre, pentru aprobarea Procedurii de aplicare a regimului special de scutire pentru întreprinderile mici aplicat în România de persoane impozabile cu sediul activității economice în alte state membre, prevăzut la art.3102 din Codul fiscal, precum şi a modelului şi conţinutului unor formulare**

În temeiul prevederilor art.5 alin.(4) din Legea nr.227/2015 privind Codul fiscal, cu modificările şi completările ulterioare, ale art.342 alin.(1) și (5) din Legea nr. 207/2015 privind Codul de procedură fiscală, cu modificările şi completările ulterioare, ale art.IV din Ordonanța Guvernului nr.22/2025 pentru modificarea și completarea Legii nr.227/2015 privind Codul fiscal și ale art.11 alin.(3) din Hotărârea Guvernului nr.520/2013 privind organizarea şi funcţionarea Agenţiei Naţionale de Administrare Fiscală, cu modificările şi completările ulterioare,

Având în vedere dispoziţiile art.3101 și art.3102 din Legea nr.227/2015 privind Codul fiscal, cu modificările şi completările ulterioare, dispozițiile *Regulamentului (UE) nr. 904/2010 al Consiliului Uniunii Europene din 7 octombrie 2010 privind cooperarea administrativă și combaterea fraudei în domeniul taxei pe valoarea adăugată*, cu modificările și completările aduse prin art.2 al *Directivei (UE) nr. 2020/285 a Consiliului din 18 februarie 2020 de modificare a Directivei 2006/112/CE privind sistemul comun al taxei pe valoarea adăugată în ceea ce privește regimul special pentru întreprinderile mici și a Regulamentului (UE) nr. 904/2010 în ceea ce privește cooperarea administrativă și schimbul de informaţii în scopul monitorizării aplicării corecte a regimului special pentru întreprinderile mici*, precum şi avizul conform al Ministerului Finanţelor, comunicat prin adresa nr. din 2025,

**preşedintele Agenţiei Naţionale de Administrare Fiscală** emite următorul:

**ORDIN**

**ART. 1** - Se aprobă Procedura de aplicare a regulilor prevăzute la art.3101 din Codul fiscal, pentru persoanele impozabile cu sediul activității economice în România care aplică regimul special de scutire pentru întreprinderile mici în alte state membre, prevăzută în anexa nr.1.

**ART. 2** - Se aprobă modelul și conținutul formularului ”Decizie privind regimul special de scutire pentru întreprinderi mici în alte state membre ale Uniunii Europene”, prevăzut în anexa nr.2.

**ART. 3** - Se aprobă modelul și conținutul formularului ”Înștiințare privind regimul special de scutire pentru întreprinderi mici în alte state membre ale Uniunii Europene”, prevăzut în anexa nr.3.

**ART. 4** - Se aprobă Procedura de aplicare a regimului special de scutire pentru întreprinderile mici aplicat în România de persoane impozabile cu sediul activității economice în alte state membre, prevăzut la art.3102 din Codul fiscal, prevăzută în anexa nr.4.

**ART. 5** - Se aprobă modelul și conținutul formularului ”Decizie privind respingerea solicitării de aplicare/încetarea aplicării, în România, a regimului special de scutire pentru întreprinderi mici, de către persoanele impozabile cu sediul activității economice în alte state membre”, prevăzut în anexa nr.5.

**ART. 6** - Referirile la Codul fiscal din cuprinsul prezentului ordin reprezintă trimiteri la titlul VII "Taxa pe valoarea adăugată" din Legea nr.227/2015 privind Codul fiscal, cu modificările şi completările ulterioare.

**ART. 7** - Anexele nr.1 - 5 fac parte integrantă din prezentul ordin.

**ART. 8** - Prezentul ordin se publică în Monitorul Oficial al României, Partea I.

**ART. 9** - Structurile competente din cadrul Agenţiei Naţionale de Administrare Fiscală, precum şi Administrația finanțelor publice pentru contribuabili nerezidenți din cadrul Direcţiei generale regionale a finanţelor publice Bucureşti vor duce la îndeplinire prevederile prezentului ordin.

Emis la București la data de

**ADRIAN NICUȘOR NICA**

**PREȘEDINTE**